	Transportministeriets Logo

	[image: ]


[bookmark: Ministernavn]Departementet
[bookmark: AfstandFørDato]
[bookmark: MinisterienavnDK]
[bookmark: Adresse]Frederiksholms Kanal 27 F
[bookmark: trlKøbenhavn]1220 København K
[bookmark: AfstandFørTelefon]
[bookmark: trlTelefon][bookmark: Telefon]Telefon 41 71 27 00
[bookmark: Mail_Web]trm@trm.dk
www.trm.dk



	[bookmark: Logo_Side2]
	[image: ]

	[bookmark: Sidetal]
	Side 2/1

	[bookmark: AfstandEfterSidehoved2]
	



	[bookmark: Dokumenttype]
	

	[bookmark: Dokumentdato][bookmark: Brevmodtager]Til høringsparterne på vedlagte høringsliste

	30. oktober 2026
2026-1141



[bookmark: Overskrift1]Høring over udkast til forslag til lov om ændring af lov om Sund & Bælt Holding A/S, lov om anlæg af en fast forbindelse over Femern Bælt med tilhørende landanlæg i Danmark og lov om offentlige veje m.v. samt ophævelse af lov om Københavns Frihavn (Beredskabsmæssige tiltag for transporten mellem Vestdanmark og Østdanmark mv.)
By-, Land- og Transportministeriet forventer i denne folketingssamling at fremsætte vedlagte udkast til ovennævnte lovforslag.
I lovforslaget foreslås det bl.a., at der foretages en ændring af lov om Sund & Bælt Holding A/S, hvor det foreslås, at Sund & Bælt Holding A/S foretager de nødvendige beredskabsmæssige tiltag for at opretholde transporten mellem Vestdanmark og Østdanmark. Det drejer sig både om sikring af eksisterende anlæg, men også nødvendige tiltag for at sikre alternativer til de faste forbindelser i det omfang, at de er ude af drift. I den forbindelse foreslås det, at ejerskabet af Den gamle Lillebæltsbro og Den nye Lillebæltsbro overgår fra henholdsvis Banedanmark og Vejdirektoratet til Sund & Bælt Holding A/S. 
Herudover foreslås det bl.a. også, at Sund & Bælt Holding A/S og dets selskabers adgang til at foretage tv-overvågning udvides, hvis det vurderes beredskabsmæssigt nødvendigt. Der vil være tale om tv-overvågning af områder, som selskaberne ejer, driver eller i øvrigt råder over. Endvidere foreslås det, at Sund & Bælt Holding A/S og dets selskaber får en udvidet adgang til at afskære offentlighedens adgang til arealer, der ejes eller rådes over af de pågældende selskaber. 
Derudover indeholder lovforslaget et forslag om, at miljøkonsekvensvurderinger som Sund & Bælt Holding A/S foretager på baggrund af en beslutning af by-, land- og transportministeren skal udføres efter reglerne i vejlovens kapitel 2 a. 
Ligeledes foreslås det tilføjet i Sund & Bælt-loven, at selskabet efter by-, land- og transportministerens beslutning kan igangsætte forberedende arbejder inden for områder med relation til transport eller infrastruktur og som eventuelt forventes vedtaget ved anlægslov. 
Ved afgivelse af høringssvar samtykkes til offentliggørelse af høringssvaret, herunder afsenders navn og adresse, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres. Høringssvaret vil blive offentliggjort på Høringsportalen.dk og Folketinget.dk i forbindelse med oversendelse af høringsmaterialet til Folketingets Transportudvalg.
By-, Land- og Transportministeriet skal venligst bede om eventuelle bemærkninger
senest den 30. november 2026.
Høringssvar bedes sendt til trm@trm.dk og arp@trm.dk. 
Spørgsmål vedrørende høringen kan stilles til chefkonsulent Anders Petersen på mail arp@trm.dk og telefon 20 69 79 95.
[bookmark: Sluthilsen]Med venlig hilsen
Anders Petersen

